Eguberri kanta (eleberria)

Eguberri kanta (jatorrizko izenburua, ; ) 1843ko abenduaren 19an argitaratu zen Charles Dickens ingeles idazlearen eleberri labur bat da.

Xabier Mendigurenek, Iñaki Mendigurenek eta Nerea Mujikak zeinek bere itzulpena egin zuten euskara batua sortu zenez geroztik (1990ean, 1993an eta 2003an, hurrenez hurren), baina euskarazko lehenengo bertsioa (itzulpena baino gehiago, egokitzapena), Ander Arzelusek egin zuen El Día egunkarian, atalka (1931), eta Inazio Mujikak bildu eta berrargitaratu zuen (2003).

 Argumentua 
Ebenezer Scrooge bere langile txiro eta zintzoa lanez gainezka duen agure zeken eta diruzalea da. Gabon gauez hiru mamuren bisita izango du: iraganeko mamuak bere haurtzarora eramango du, orduan sentitu zuena oroitarazi eta bere bihotza ulertarazi dezan; orainaldiko mamuak bere langilearen etxera eramango du, han dagoen eskasiaren gain maitasuna eta familia izpiritua nagusi direla ikusaraziko dio (gainera, haur gaixo bat ikusiko du, langilearen semea); eta etorkizuneko mamuak bere bakardadeko heriotzara eramango du. Ikusitakoak erabat izuturik, Scrooge zaharrak izaeraz aldatzea erabakiko du, bere langilearen familiari lagundu eta horrekin batera Eguberrietako izpiritua berreskuratuko du.

 Euskarazko bertsioak 
 Gabon Kanta Bat (A Christmas Carol), Erein, 1990. Itzulpena: Xabier Mendiguren Bereziartu.
 Gabon Kanta Bat (A Christmas Carol), Elkarlanean, 1993. Itzulpena: Iñaki Mendiguren.
 Eguberri Kanta (A Christmas Carol), Hiria, 2003. Itzulpena: Nerea Mujika.

 Kanpo estekak 
 Eguberri kanta euskaraz irakurgai. Nerea Mujikaren itzulpena, 2003 
 Charles Dickens' "A Christmas Carol". Ingelesezko jatorrizko eleberria Wikitestuetan irakurgai 

Kategoria:Charles Dickensen eleberriak
Kategoria:Euskaratutako liburuak
Kategoria:1843ko liburuak
Kategoria:Eguberria
Kategoria:Eleberri laburrak
Kategoria:Mamuen ipuinak